Peeter I saar
Peeter I saar (norra keeles (bokmål) Peter I Øy, Peter 1.s øy, Peter Is øy, Peter I's øy) on vulkaanilise päritoluga saarte rühm Antarktika lääneosas Bellingshauseni meres umbes 450 km kaugusel Antarktise läänerannikust (Eightsi rannikust ja Ellsworthi maast), 400 km Thurstoni saarest kirdes, Hoorni neemest edelas, üks lähisantarktilistest saartest. Geograafilised koordinaadid on 68°50′ S, 90°35′ W. See on Norra nõudlusala, mida Norra peab alates 1933. aastast oma sõltlasalaks. Saart haldab Norra Polaarinstituut. Põhisaare pindala on umbes 156 km²[viide?], kogu saarterühma pindala on 243 km²[viide?] või umbes 250 km²[viide?] või 249,2 km²[viide?]). Saare pikkus on 18,5 km, laius 8 km. Püsielanikke ei ole ega ole olnud.